ব্যস্ত অফিস টাইমে ফের মেট্রো বিভ্রাট। ফের হয়রানির শিকার হলেন যাত্রীরা। লাইনে ফাটল মেরামতির জন্য গিরিশ পার্ক থেকে দমদম পর্যন্ত দীর্ঘক্ষণ বন্ধ থাকে মেট্রো পরিষেবা। গিরিশ পার্ক পর্যন্ত প্রতিটি ট্রেনই চলে দেরিতে। এর জেরে চরম নাকাল হন যাত্রীরা।
 ওয়েব ডেস্ক: ব্যস্ত অফিস টাইমে ফের মেট্রো বিভ্রাট। ফের হয়রানির শিকার হলেন যাত্রীরা। লাইনে ফাটল মেরামতির জন্য গিরিশ পার্ক থেকে দমদম পর্যন্ত দীর্ঘক্ষণ বন্ধ থাকে মেট্রো পরিষেবা। গিরিশ পার্ক পর্যন্ত প্রতিটি ট্রেনই চলে দেরিতে। এর জেরে চরম নাকাল হন যাত্রীরা। সিগনাল ব্যবস্থায় গণ্ডগোল, আত্মহত্যার জেরে প্রায়শই হয়রানির শিকার হতে হয় মেট্রো যাত্রীদের। আজও লাইনে ফাটলের জেরে দুর্ভোগের শিকার হতে হয় তাঁদের। সকাল ৯ টা ২০-তে গিরিশ পার্ক ও দমদমের মাঝে আপ ট্রেনে ব্যাপক ঝাঁকুনি হয় তারপরই সুরক্ষার কারণে পরিষেবা স্তব্ধ করতে দিতে বাধ্য হন মেট্রো রেল কর্তৃপক্ষ।